open-index/open-wikipedia-markdown huggingface dataset:
มิถุนายน พ.ศ. 2547

**มิถุนายน พุทธศักราช 2547** เป็นเดือนที่ 6 ของปี พ.ศ. 2547 วันแรกของเดือนเป็นวันอังคาร วันสุดท้ายของเดือนเป็นวันพุธ

## วันจันทร์ที่ [[21 มิถุนายน]] [[พ.ศ. 2547|2547]]
* นายเจริญ วัดอักษร ประธานกลุ่มอนุรักษ์ท้องถิ่นบ่อนอก ถูกยิงเสียชีวิต

## วันพุธที่ [[16 มิถุนายน]] [[พ.ศ. 2547|2547]]
* 16 มิถุนายน – จอมพลถนอม กิตติขจร นายกรัฐมนตรีคนที่ 10 ผู้มีบทบาทสำคัญต่อการเมืองไทยยุค 14 ตุลาคม พ.ศ. 2516 และ 6 ตุลาคม พ.ศ. 2519 ถึงแก่อสัญกรรมด้วยภาวะหัวใจล้มเหลวและเส้นโลหิตในสมองแตก

## วันอังคารที่ [[8 มิถุนายน]] [[พ.ศ. 2547|2547]]
* 8 มิถุนายน – เกิดปรากฏการณ์ดาวศุกร์ผ่านหน้าดวงอาทิตย์ครั้งแรกในคริสต์สหัสวรรษนี้

## วันศุกร์ที่ [[4 มิถุนายน]] [[พ.ศ. 2547|2547]]
* ภาพยนตร์เรื่อง *[[แฮร์รี่ พอตเตอร์]]* ตอน *[[แฮร์รี่ พอตเตอร์กับนักโทษแห่งอัซคาบัน]]* เปิดฉายรอบปฐมทัศน์
* พ.ต.ท.ทักษิณ ชินวัตร นายกรัฐมนตรี พร้อมด้วยรองนายกรัฐมนตรีให้การต้อนรับ พล.อ.คีนหญุ่น นายกรัฐมนตรีสหภาพพม่า ณ ตึกไทยคู่ฟ้า ทำเนียบรัฐบาล ในโอกาสมาเยือนประเทศไทยอย่างเป็นทางการในฐานะแขกของรัฐบาล โดยมีการหารือเพื่อพัฒนาความสัมพันธ์ระดับทวิภาคี ความคืบหน้ากระบวนการสร้างความปรองดอง และประชาธิปไตยในพม่า (กปส.) 
* พ.ต.ท.ทักษิณ ชินวัตร ให้สัมภาษณ์ยืนยันยกเลิกวิธีการระดมทุนซื้อหุ้นสโมสรฟุตบอลลิเวอร์พูล ด้วยการออกสลากรางวัลพิเศษ ราคา 1 พันบาท ว่าต้องรับฟังความเห็นข้อเสนอแนะจากทุกฝ่าย โดยเฉพาะผู้ที่มีเหตุผลควรเชื่อถือ พร้อมยอมรับวิธีดังกล่าวไม่เหมาะกับสังคมไทย อย่างไรก็ตามรัฐบาลยังคงมีทางเลือกก่อนที่จะนำมาใช้ หากการเจรจาซื้อหุ้นสโมสรลิเวอร์พูลได้ข้อยุติ (กปส.) 
* กลุ่มเคลื่อนไหวเพื่อประชาธิปไตยในฮ่องกงจัดพิธีรำลึกถึงผู้เรียกร้องประชาธิปไตย เนื่องในวันครบรอบ 15 ปี ของการสังหารหมู่ผู้ประท้วงในการชุมนุมที่จัตุรัสเทียนอันเหมิน (กปส.) 

หมวดหมู่:มิถุนายน
หมวดหมู่:พ.ศ. 2547
พฤษภาคม พ.ศ. 2547

**พฤษภาคม พุทธศักราช 2547** เป็นเดือนที่ 5 ของปี พ.ศ. 2547 วันแรกของเดือนเป็นวันเสาร์ วันสุดท้ายของเดือนเป็นวันจันทร์

## วันอังคารที่ [[4 พฤษภาคม]] [[พ.ศ. 2547|2547]]
*การเลือกตั้งผู้ว่าราชการกรุงเทพมหานคร พ.ศ. 2547: พรรคประชาธิปัตย์เปิดตัวนายอภิรักษ์ โกษะโยธิน อย่างเป็นทางการที่ชั้น 52 อาคาร CRC Tower (All Season Place) ภายใต้ชื่อ "อภิรักษ์กับกรุงเทพฯ 360 องศา" (อาร์วายทีไนน์) 

## วันจันทร์ที่ [[17 พฤษภาคม]] [[พ.ศ. 2547|2547]]
* การแต่งงานกับบุคคลเพศเดียวกันสามารถกระทำได้โดยถูกต้องตามกฎหมายในรัฐแมสซาชูเซตส์ สหรัฐอเมริกา

หมวดหมู่:พฤษภาคม
หมวดหมู่:พ.ศ. 2547
เมษายน พ.ศ. 2547

**เมษายน พุทธศักราช 2547** เป็นเดือนที่ 4 ของปี พ.ศ. 2547 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

## วันพุธที่ [[28 เมษายน]] [[พ.ศ. 2547|2547]]
* เหตุการณ์ที่มัสยิดกรือเซะ: เวลาเช้าตรู่ กลุ่มผู้ก่อความไม่สงบประมาณ 200-400 คน พยายามปล้นปืนและทำร้ายเจ้าหน้าที่พร้อมกันหลายจุดในจังหวัดยะลา จังหวัดปัตตานี และจังหวัดสงขลา กลุ่มคนร้ายหลบหนีเข้าไปในมัสยิดกรือเซะ เจ้าหน้าที่ล้อมไว้จนเวลาประมาณ 14.00 น. พล.อ.พัลลภ ปิ่นมณี จึงสั่งยิงถล่มด้วยอาวุธหนัก มีผู้ก่อการเสียชีวิตในเหตุการณ์นี้รวม 108 คน ขณะที่เจ้าหน้าที่เสียชีวิต 5 นาย สำนักงานตำรวจแห่งชาติแต่งตั้งให้พลตำรวจเอกโกวิท วัฒนะ รอง ผบ.ตร. เป็นประธานชุดสืบสวนสอบสวนคลี่คลายการสังหารหมู่

หมวดหมู่:เมษายน
หมวดหมู่:พ.ศ. 2547
มีนาคม พ.ศ. 2547

**มีนาคม พุทธศักราช 2547** เป็นเดือนที่ 3 ของปี พ.ศ. 2547 วันแรกของเดือนเป็นวันจันทร์ วันสุดท้ายของเดือนเป็นวันพุธ

## วันพฤหัสบดีที่ [[11 มีนาคม]] [[พ.ศ. 2547|2547]]
* เกิดเหตุระเบิดเกิดขึ้นในกรุงมาดริด ประเทศสเปน ช่วงชั่วโมงเร่งด่วน เมื่อเวลาประมาณ 07.30 น. ตามเวลาท้องถิ่น โดยรถไฟโดยสารที่ถูกวางระเบิด 2 ขบวนกำลังเข้าเทียบชานชาลาสถานีรถไฟอาโตชา ซึ่งเป็นสถานีรถไฟ 1 ใน 2 แห่ง ที่ใหญ่ที่สุดในกรุงมาดริด เมืองหลวงของสเปน และอีก 2 ขบวน เกิดเหตุระเบิดขณะมุ่งหน้าเข้าเทียบชานชาลาสถานีรถไฟซานตา ยูจีเนียและเอล โปโซ ทางตะวันออกเฉียงใต้ของเมืองหลวง (ไทยรัฐ)
## วันอังคารที่ [[9 มีนาคม]] [[พ.ศ. 2547|2547]]
* นายซัดดัม ฮุสเซน และพรรคพวกอดีตสมาชิก พรรคบาธราว 100-200 คน จะถูกนำตัวไปขึ้นศาลเพื่อพิจารณาคดี หลังจากที่อิรักตั้งผู้พิพากษาประจำศาลอาชญากรรมสงคราม และกระทรวงยุติธรรมสหรัฐฯ ส่งทีมทนายระดับสูง 4 คนมายังกรุงแบกแดด เพื่อให้ความช่วยเหลือในการพิพากษาอดีต ผู้นำเผด็จการของอิรัก ทีมทนายดังกล่าวเป็นเพียงชุดแรกที่สหรัฐฯ ส่งมาช่วยอัยการอิรักสะสางคดีต่างๆ โดยเดินทางมาถึงเร็วๆนี้ และอีก 50 คนจะเดินทางมาในปลายเดือนมีนาคม (ไทยรัฐ)

หมวดหมู่:มีนาคม
หมวดหมู่:พ.ศ. 2547
สะพานมัฆวานรังสรรค์

**สะพานมัฆวานรังสรรค์** เป็นสะพานข้ามคลองผดุงกรุงเกษม ที่สร้างขึ้นพร้อมกับการสร้างถนนราชดำเนินนอก ซึ่งเป็นถนนขนาดใหญ่ แบบที่เรียกว่า Avenue ของทวีปยุโรป อยู่ในพื้นที่เขตพระนคร, เขตป้อมปราบศัตรูพ่าย และเขตดุสิต กรุงเทพมหานคร ผู้ออกแบบคือนายการ์โล อัลเลกรี นายช่างชาวอิตาลี สร้างตามสถาปัตยกรรมอิตาลีและสเปน ใช้เวลา 3 ปี ลักษณะเป็นสะพานโครงสร้างคานเหล็กพื้นคอนกรีต ส่วนประดับคือรางสะพานที่เป็นเหล็กหล่อและดวงตรารูปช้างเอราวัณ  ที่กลางสะพานมีเสาหินอ่อน  มุมสะพานรองรับโคมไฟสำริด ผนังเชิงลาดสะพานประดับด้วยหินอ่อน สะพานแห่งนี้ได้ชื่อว่าเป็นสะพานที่สวยงามสะพานหนึ่งในกรุงเทพฯ รัชกาลที่ 5 ได้เสด็จพระราชดำเนินมาทรงเปิดเมื่อ พ.ศ. 2446 และพระราชทานนามว่า *สะพานมัฆวานรังสรรค์* มีความหมายว่า "สะพานที่พระอินทร์เป็นผู้สร้าง" (โดยเดิมจะพระราชทานนามว่า *สะพานมัฆวานรังรักษ์*) 

อนึ่ง สะพานที่สร้างข้ามคลองผดุงกรุงเกษมนี้มีชื่อเรียกคล้องจองกัน คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรพักตร์รังสฤษดิ์ ซึ่งทั้งหมดแปลว่า "สะพานที่สร้างโดยเทวดา" ต่อมาในปี พ.ศ. 2537 พระบาทสมเด็จพระมหาภูมิพลอดุลยเดชมหาราช บรมนาถบพิตรมีพระราชดำริให้สร้างสะพานเสริมที่ด้านข้างสะพานมัฆวานรังสรรค์เดิม เพื่อแก้ปัญหาการจราจรติดขัดในบริเวณดังกล่าว โดยเป็นส่วนหนึ่งในโครงการจตุรทิศเพื่อการแก้ไขปัญหาการจราจรในเขตพื้นที่กรุงเทพมหานครและปริมณฑล

นอกจากนี้ยังมีสะพานมัฆวานรังสรรค์ นครนายก ตั้งอยู่ที่บริเวณปากทางเข้าโรงเรียนนายร้อยพระจุลจอมเกล้า ตำบลพรหมณี อำเภอเมืองนครนายก จังหวัดนครนายก สะพานแห่งนี้สร้างขึ้นโดยจำลองแบบจากสะพานมัฆวานรังสรรค์ที่กรุงเทพมหานคร ในช่วงปี พ.ศ. 2524-2529 ระหว่างการดำเนินโครงการย้ายโรงเรียนนายร้อยพระจุลจอมเกล้าจากที่ตั้งเดิม ณ ถนนราชดำเนินนอก มายังที่ตั้งปัจจุบันในพื้นที่เขาชะโงก จังหวัดนครนายก 
thumb|สะพานมัฆวานรังสรรค์ นครนายก

## อ้างอิง

## แหล่งข้อมูลอื่น

หมวดหมู่:โบราณสถานในเขตดุสิต
หมวดหมู่:โบราณสถานในเขตป้อมปราบศัตรูพ่าย
หมวดหมู่:โบราณสถานในเขตพระนคร
มัฆวานรังสรรค์
มัฆวานรังสรรค์
มัฆวานรังสรรค์
มัฆวานรังสรรค์
มัฆวานรังสรรค์
กุมภาพันธ์ พ.ศ. 2547

**กุมภาพันธ์ พุทธศักราช 2547** เป็นเดือนที่ 2 ของปี พ.ศ. 2547 วันแรกและวันสุดท้ายของเดือนเป็นวันพฤหัสบดี

## วันอังคารที่ [[24 กุมภาพันธ์]] [[พ.ศ. 2547|2547]]
* ประชาชนในกรุงเทพฯ มากกว่า 270,000 คน ลงทะเบียนเพื่อขอความช่วยเหลือจากโครงการขจัดความยากจนของรัฐบาล

## วันจันทร์ที่ [[23 กุมภาพันธ์]] [[พ.ศ. 2547|2547]]
* ครูในจังหวัดปัตตานีขอให้รัฐบาลอนุญาตพกอาวุธปืน เพื่อป้องกันตัวจากผู้ก่อความไม่สงบในภาคใต้ของประเทศไทย
* เด็กหญิงอายุ 6 ขวบ ตกเป็นเหยื่อรายล่าสุดจากการถูกทำร้ายโดยสุนัขพันธุ์ร็อตไวเลอร์ ทำให้ประชาชนจำนวนมากไม่เห็นด้วยกับการเลี้ยงสุนัขพันธุ์นี้

## วันพุธที่ [[18 กุมภาพันธ์]] [[พ.ศ. 2547|2547]]
* มีผู้เสียชีวิตในประเทศไทย 7 คนแล้วจากการติดเชื้อไข้หวัดนก

## วันพฤหัสบดีที่ [[12 กุมภาพันธ์]] [[พ.ศ. 2547|2547]]
* ศูนย์พยากรณ์เศรษฐกิจและการค้าของมหาวิทยาลัยหอการค้า รายงานว่าดัชนีความเชื่อมั่นผู้บริโภคทุกกลุ่มของเดือนมกราคม ลดลงเป็นครั้งแรกในรอบ 6 เดือน ซึ่งเกิดจากการระบาดของไข้หวัดนก

## วันพุธที่ [[11 กุมภาพันธ์]] [[พ.ศ. 2547|2547]]
* กรมควบคุมโรครายงานว่า ประเทศไทยมีผู้ติดเชื้อเป็นพาหะนำโรคเอดส์เพิ่มขึ้นจากการไม่ใช้ถุงยางอนามัย โดยเฉพาะในกลุ่มวัยรุ่น ผู้ใช้แรงงาน และกลุ่มรักร่วมเพศและเป็นวันเกิดของคนที่หน้าตาดีมากที่สุด

หมวดหมู่:กุมภาพันธ์
หมวดหมู่:พ.ศ. 2547
มกราคม พ.ศ. 2547

**มกราคม พุทธศักราช 2547** เป็นเดือนแรกของปี พ.ศ. 2547 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

## วันพฤหัสบดีที่ [[22 มกราคม]] [[พ.ศ. 2547|2547]]
* สหภาพยุโรประงับการนำเข้าสัตว์ปีกจากไทย ขณะที่ไข้หวัดนกกำลังระบาดในเอเชียตะวันออกเฉียงใต้

## วันจันทร์ที่ [[19 มกราคม]] [[พ.ศ. 2547|2547]]
* สมเด็จพระราชินีนาถเบียทริกซ์และมกุฎราชกุมารแห่งเนเธอร์แลนด์(ต่อมาครองราชย์เป็นสมเด็จพระราชาธิบดีวิลเลม-อเล็กซานเดอร์)เสด็จเยือนไทยเป็นเวลา 4 วัน ในฐานะพระราชอาคันตุกะของพระบาทสมเด็จพระเจ้าอยู่หัว รัชกาลนั้น

## วันเสาร์ที่ [[17 มกราคม]] [[พ.ศ. 2547|2547]]
* พันตำรวจโททักษิณ ชินวัตร นายกรัฐมนตรี เดินทางเยือนบังกลาเทศ และเสนอให้ความช่วยเหลือในโครงการปลูกต้นมะพร้าวเพื่อป้องกันอุทกภัย
* สำนักงานสถิติแห่งชาติพยากรณ์ว่า ปีนี้อัตราการจ้างงานในประเทศไทยอาจสูงถึง 97.8% จากจำนวนแรงงาน 35.7 ล้านคน

## วันพุธที่ [[7 มกราคม]] [[พ.ศ. 2547|2547]]
* คณะแพทยศาสตร์ศิริราชพยาบาล มหาวิทยาลัยมหิดล รายงานว่าการติดเชื้อเอดส์จากแม่สู่โลกในประเทศไทยมีจำนวนเพิ่มขึ้น

## วันจันทร์ที่ [[5 มกราคม]] [[พ.ศ. 2547|2547]]
* รัฐบาลเปิดให้ประชาชนทั่วประเทศที่มีปัญหาด้านต่างๆ อาทิ ปัญหาหนี้สิน ที่ทำกิน ที่อยู่อาศัย มาลงทะเบียนแจ้งปัญหาเพื่อรับความ ช่วยเหลือจากรัฐบาลวันแรกตามนโยบาย "ขจัดปัญหาความยากจน" ให้หมดไปจากประเทศไทยภายใน 6 ปี โดยเปิดให้ลงทะเบียนจนถึงวันที่ 31 มีนาคม
* กระทรวงสาธารณสุข รายงานว่าเทศกาลปีใหม่ที่ผ่านมามีผู้เสียชีวิตและบาดเจ็บมากกว่า 42,000 คน

หมวดหมู่:มกราคม
หมวดหมู่:พ.ศ. 2547
มาซาอากิ ฮัตสึมิ

**มาซาอากิ ฮัตสึมิ** (; เกิดเมื่อวันที่ 2 ธันวาคม ค.ศ. 1931, ชื่อเดิม โยชิอากิ ฮัตสึมิ) เป็นผู้ก่อตั้งสมาคมบูจินกันและเป็นอดีตโทงากูเระ-รีวโซเกะ (อาจารย์ใหญ่) ปัจจุบัน เขาอาศัยอยู่ในโนดะ จังหวัดชิบะ ประเทศญี่ปุ่น แต่ไม่สอนอีกต่อไป

## ประวัติ
มาซาอากิ ฮัตสึมิ เกิดที่เมืองโนดะ เริ่มฝึกเค็นโดเมื่ออายุ 7 ปีกับพ่อของท่าน และเริ่มฝึกยูโดและคาราเต้  ต่อมาเมื่อเข้าขั้นมัธยมต้นท่านก็เริ่มเข้าไปฝึกมวยสากล และ ต่อมาเมื่อเข้ามหาวิทยาลัยท่านได้เข้าฝึกยูโด ท่านได้รับสายดำจากยูโด เค็นโด คาราเต้ (ชิโต ริวและ เซ็นเบย์ บูโตคุไค) ไอคิโด เค็มโป และโคบูโด ต่อมาเข้าไปสอนทหารอเมริกันในฐานทัพอเมริกันที่โยโกฮามะ ในตอนนั้นท่านได้เห็นว่าทหารอเมริกัน มีขนาดร่างกายที่ใหญ่กว่าคนญี่ปุ่นมาก ทำให้ท่านมองเห็นปัญหาเกี่ยวกับขนาดร่างกายที่มีผลในการต่อสู้จริง 

หลังจากที่เข้าพบและฝึกกับอาจารย์หลาย ๆ ท่านในสมัยนั้น รวมทั้ง Masaki ryu Manrikigusari, Masaki ryu Kusarigama และ Edo Machikata Jutte Torinawa Atsukaiyo ท่านได้พบและฝึกศิลปะการต่อสู้โบราณกับอาจารย์อูเอโนะ ทากาชิ (Ueno Takashi) ผู้ที่เป็นผู้สืบทอดลำดับที่สิบสี่ ของ Gyokushin-ryu Koppo-Jutsu และได้รับเม็งเกียวไกเด็งในวิชาของ Asayama Ichiden ryu, Shinto Tenshin ryu, Bokuden ryu, Takagi Yoshin ryu , Kukishinden ryu และ Gyokushin ryu ซึ่งอาจารย์อูเอโนะ ทากาชินี้ก็เป็น ผู้แนะนำอาจารย์มาซาอากิเข้าพบกับอาจารย์ทากามัตสึ 

เมื่อท่านอายุ 26 ก็ได้พบกับท่านอาจารย์ทากามัตสึ (Takamatsu Toshitsugu) และได้ร่วมฝึกกับท่านอยู่ 15 ปี ก่อนท่านอาจารย์ทากามัตสึเสียชีวิต (อายุ83ปี)  ก่อนท่านอาจารย์ทากามัตสึเสียชีวิต ได้ประกาศให้อาจารย์มาซาอากิรับตำแหน่ง Soke. (Grand Master) เป็นคนต่อมา และเป็นลูกศิษย์คนเดียวของอาจารย์ทากามัตสึที่ได้รับสืบทอดวิชาทั้งหมด

## สำนัก
มาซาอากิ ฮัตสึมิ ได้รับตำแหน่ง''โซเกะ'' (อาจารย์ใหญ่) ประจำรีวทั้งเก้า (สำนักศิลปะการต่อสู้) ได้แก่:
* โทงากูเระ-รีว (戸隠流)
* เกียกโกะ-รีว (玉虎流)
* คูกอชินเด็นฮัปโปบิเก็นจุตสึ (九鬼神伝流八法秘剣術)
* โคโต-รีว (虎倒流)
* ชินเด็นฟูโด-รีว ดาเก็นไตจุตสึ (神伝不動流打拳体術)
* ทากางิโยชิน-รีว จูไตจุตสึ (高木揚心流柔体術)
* กิกัน-รีว คปโปจุตสึ (義鑑流骨法術)
* เกียวกูชิน-รีว นินโป (玉心流忍法)
* คูโมงากูเระ-รีว นินโป (雲隠流忍法)

## สื่อสิ่งพิมพ์
* Masaaki Hatsumi, *The Complete Ninja: The Secret World Revealed* (2014), Kodansha International, 
* Masaaki Hatsumi, *The Essence of Budo, The Secret Teachings of the Grandmaster* (2011), Kodansha International, 
* Masaaki Hatsumi, *Unarmed Fighting Techniques of the Samurai* (2008), Kodansha International, 
* Masaaki Hatsumi, *Japanese Sword Fighting* (2006), Kodansha International, 
* Masaaki Hatsumi, *Advanced Stick Fighting* (2005), Kodansha International, 
* Masaaki Hatsumi, *The Way of the Ninja* (2004), Kodansha International, 
* Masaaki Hatsumi, *Ninpo: Wisdom for Life.* 1999, Kihon Press, 
* Masaaki Hatsumi, *Essence of Ninjutsu. The Nine Traditions* 1988, Contemporary Books, 
* Masaaki Hatsumi and Quintin Chambers, *Stick Fighting* (1981), Kodansha International, 

## อ้างอิง

## แหล่งข้อมูลอื่น
* Bujinkan Information

หมวดหมู่:ศิลปะการต่อสู้
หมวดหมู่:บุคคลจากโนดะ (จังหวัดชิบะ)
หมวดหมู่:บุคคลจากจังหวัดชิบะ
แมนเดรก

**แมนเดรก** () เป็นชื่อสามัญของสมาชิกในสกุลพืช Mandragora โดยเฉพาะอย่างยิ่งพรรณ *[[Mandragora officinarum]]* ซึ่งอยู่ในวงศ์ไม้มะเขือ (Solanaceae) แมนเดรกคือพืชมีสารเสพติดชนิดหนึ่ง เพราะแมนเดรกมีโทรเพนอัลคาลอยด์สารก่อประสาทหลอน อาทิ อะโทรพิน สโคโปลามีน อะโปอะโทรพิน ไฮออสไซอามีน และบางครั้ง รากมีการแยกสองง่ามทำให้ดูคล้ายร่างมนุษย์ มีดอกสีม่วง ใบมีสีเขียวค่อนข้างขาว ยาวเกือบ2นิ้วกว้าง ผลมีรูปทรงกลม, ฉ่ำ, สีส้มให้ลูกเล็กๆสีแดง, การคล้ายผลมะเขือเทศเล็ก ดอกสีม่วงของแมนเดรกนั้น ในอดีตเคยใช้เป็นยาแก้ปวด แถมยังเชื่อกันว่ามีผีสิงอยู่ที่ราก ในแถบอาหรับ เรียกพืชชนิดนี้ว่า “ เทียนแห่งปีศาจ ” หรือในเยอรมนี เรียกว่า “ รากหมอแห่งคุณไสย ” รากของแมนเดรกมีการใช้ในพิธีกรรมทางเวทมนตร์มานาน ซึ่งปัจจุบันยังมีอยู่ในศาสนาลัทธินอกศาสนาใหม่ เช่น วิคคา และลัทธินอกศาสนาใหม่เยอรมัน เช่น ลัทธิโอดิน (Odinism)

แมนเดรค เคยถูกกล่าวว่า มีคุณสมบัติมากมายหลายประการ ตั้งแต่เป็นยาพิษ ยาอายุวัฒนะ ยาชา ยาเสน่ห์ ยาหลอนประสาท และมีสรรพคุณสามารถรักษาโรคได้หลายอย่าง ตามความเชื่อทางเวทมนตร์เชื่อว่าเป็นส่วนผสมของยาแก้คำสาปที่ทรงอนุภาพ ทำให้คนที่ถูกสาปหรือแปลงร่างกลับสู่สภาพเดิม

แมนแดรกมีหลายพันธุ์ เช่น Mandragora autumnalis, Mandragora officinarum, Mandragora turcomanica, Mandragora caulescens
Mandrake ในอเมริกาและแคนาดา จะหมายถึง May Apple ซึ่งเป็นพืชคนละชนิดกันโดยสิ้นเชิง

 

หมวดหมู่:พืชมีพิษ
หมวดหมู่:วงศ์มะเขือ
หมวดหมู่:ต้นไม้ในตำนาน
แผลร้อนใน

**แผลร้อนใน** () หรือ **แอ็ฟทา** () คือ แผลเปิดภายในช่องปากเกิดจากการแตกของเยื่อเมือก

## อาการ
แผลร้อนในจะเกิดเป็นจุดแดงหรือตุ่มและต่อมาจะพัฒนาแยกออกมาเป็นแผลเปิด มีลักษณะเป็นสีขาว รูปวงรี โดยมีขอบเป็นสีแดงนูนออกมา มีขนาดเส้นผ่านศูนย์กลางประมาณ 3 มม. ซึ่งในบางครั้งอาจจะกว้างถึง 1 ซม. จะมีอาการเจ็บปวดบริเวณแผล 

ระยะเวลาของอาการอาจเกิดขึ้นได้ตั้งแต่ 1 ถึง 2 สัปดาห์

## สาเหตุ
สาเหตุของ "ร้อนใน" การแพทย์แผนปัจจุบันไม่ทราบเป็นที่ชัดเจน แต่ปัจจัยที่มักจะก่อให้เกิด ได้แก่ ความเครียด เหนื่อยล้า การนอนดึก การกัดโดน การระคายเคืองจากการจัดฟัน การเปลี่ยนแปลงของฮอร์โมน การมีประจำเดือน การแพ้อาหาร หรืออาจเกิดจากการขาด วิตามิน B12 ธาตุเหล็ก หรือกรดโฟลิก อาจลดและป้องกันการเกิดแผลร้อนในได้ด้วยการรับประทานน้ำในปริมาณมาก ๆ หลังหรือพร้อมอาหารในทันที ควรรับประทานน้ำมาก ๆ ระหว่างมื้อแทน เพราะช่วยให้กรดในกระเพาะอาหารทำงานได้ดีขึ้น และลดโอกาสที่กรดจะเอ่อล้นขึ้นมาในท่อหลอดอาหาร ซึ่งจะทำให้ระคายเคืองเยื่อบุหลอดอาหารและช่องปาก จนทำให้เกิดแผลร้อนในได้ง่าย

## ชื่อเรียกในภาษาอังกฤษ
แผลร้อนในจะเรียกว่า "mouth ulcer" หรือ "canker sore" และยังคงเรียก "aphthous stomatitis" หรือ "aphthous ulcer"

## อ้างอิง
* Chahine L, Sempson N, Wagoner C (1997). "The effect of sodium lauryl sulfate on recurrent aphthous ulcers: a clinical study". Compend Contin Educ Dent 18 (12) : 1238–40. PMID 9656847.

## แหล่งข้อมูลอื่น
* 

ร้อนใน
ร้อนใน
ภาวะธำรงดุล

**ภาวะธำรงดุล** () หรือ การรักษาดุลยภาพของสิ่งมีชีวิต คือคุณสมบัติของระบบเปิดโดยเฉพาะในสิ่งมีชีวิต ที่ทำการควบคุมสภาพภายในตนเองเพื่อรักษาสถานะเสถียรภาพสภาพอย่างคงที่  โดยการปรับสมดุลพลวัตหลายอย่างซึ่งมีกลไกการควบคุมที่มีความสัมพันธ์กันมากมาย 

แนวคิดนี้ถูกพูดถึงครั้งแรกในปี พ.ศ. 2408 โดยโกลด แบร์นาร์ นักสรีรวิทยาชาวฝรั่งเศส และวอลเตอร์ แบรดฟอร์ด แคนนอน นักสรีรวิทยาชาวอเมริกันเป็นผู้บัญญัติศัพท์คำนี้ขึ้นในปี พ.ศ. 2469 เป็นศัพท์ที่มาจากภาษากรีก โดย *homo* แปลว่าความเหมือนหรือคล้ายคลึงกัน และ *stasis* ที่แปลว่าความเสถียร

## ความหมายทั่วไป
คำจำกัดความนี้มักถูกนำไปใช้ในเชิงชีววิทยา เมื่อสิ่งมีชีวิตหลายเซลล์จำเป็นต้องมีสภาพร่างกายที่อยู่ในภาวะธำรงดุล เพื่อที่จะดำรงชีวิตต่อไปได้ ยังเป็นที่เห็นพ้องกันในนักสิ่งแวดล้อมจำนวนมากว่าหลักการนี้สามารถนำไปใช้กับสิ่งแวดล้อมอื่นๆ ได้ด้วย เนื่องจากมีระบบจำนวนมาก รวมถึงระบบเชิงนิเวศ เชิงชีวะ และเชิงสังคมที่จำเป็นต้องอยู่ในภาวะธำรงดุล ระบบเหล่านี้จะป้องกันไม่ให้เกิดความเปลี่ยนแปลงใดๆ เพื่อรักษาสมดุล เนื่องจากเมื่อระบบนั้นๆ ไม่สามารถรักษาสมดุลไว้ได้ มันจะส่งผลให้ระบบนั้นหยุดทำงานในที่สุด (ซึ่งในสิ่งมีชีวิต นั่นก็คือ *หยุดมีชีวิต* หรือตายนั่นเอง)

ระบบซับซ้อน อย่างเช่นร่ายกายมนุษย์ จะต้องอยู่ในภาวะธำรงดุลเพื่อที่จะรักษาเสถียรภาพและดำรงชีวิตอยู่ต่อไปได้ ระบบเหล่านี้ไม่จำเป็นต้องทนต่อสิ่งแวดล้อมภายนอกเพื่อที่จะดำรงชีวิตอยู่ แต่ระบบจะต้องปรับตัวเองและพัฒนาสภาพตนเองให้เข้ากับสิ่งแวดล้อมนั้นๆ  

### คุณสมบัติของภาวะธำรงดุล
ระบบที่อยู่ในภาวะธำรงดุลจะแสดงคุณสมบัติหลายอย่างดังนี้:
*ระบบจะมีเสถียรภาพยิ่งยวด (ultrastable) โดยระบบจะมีความสามารถในการทดสอบความผิดเพี้ยนที่ควรจะต้องถูกปรับแต่ง
*ระบบรวมทั้งหมด (ระบบภายใน, ระบบโครงสร้าง และระบบที่ทำหน้าที่)  จะทำหน้าที่ดูแลรักษาสภาวะสมดุล
*ไม่สามารถคาดเดาได้ โดยผลลัพธ์ที่คาดจากการกระทำใดๆ มักจะตรงกันข้ามกับสิ่งที่เกิดขึ้นจริง

ตัวอย่างหลักของภาวะธำรงดุลในสัตว์เลี้ยงลูกด้วยนมมีดังนี้:
*การควบคุมจำนวนน้ำและเกลือแร่ในร่างกาย  นี้รู้จักกันว่าเป็นการควบคุมระบบออสโมซิส (osmoregulation) ซึ่งเกิดขึ้นในไต
*การกำจัดของเสียที่เกิดจากกระบวนการสร้างและสลาย หรือการขับถ่ายนั่นเอง ซึ่งเกิดขึ้นภายในอวัยวะขับถ่ายเช่นไตและปอด 
*การควบคุมอุณหภูมิของร่างกาย  ซึ่งเป็นหน้าที่หลักของผิวหนัง
*การควบคุมระดับน้ำตาลในเลือด  ซึ่งเป็นหน้าที่หลักของตับและสารอินสุลินที่ถูกหลั่งออกมาโดยตับอ่อน

สังเกตว่าในขณะที่สิ่งมีชีวิตนั้นแสดงให้เห็นถึงภาวะสมดุลในตัว แต่สถานะทางสรีรวิทยาของสิ่งมีชีวิตไม่มีความจำเป็นต้องมีความเสถียร  สิ่งที่มีชีวิตหลายชนิดแสดงให้เห็นความเปลี่ยนแปลงภายในร่างกายในรูปแบบของการเต้นของหัวใจ ในช่วงเวลาที่ร่างกายทำงานมา  20 ถึง 28 ชั่วโมง  อุลตราเดียนช่วงเวลาน้อยกว่า 20 ชั่วโมง และอินฟราเดียนในช่วงเวลามากกว่า 28 ชั่วโมง  ด้วยเหตุนี้แม้ว่าร่างกายจะอยู่ในภาวะธำรงดุล  แต่อุณหภูมิของร่างกาย  ความดันโลหิต  อัตราการเต้นของหัวใจ และตัวชี้วัดของกระบวนการสร้างและสลายจะไม่อยู่ในระดับคงที่ไปตลอดแต่จะผกผันและคาดเดาไม่ได้อยู่ตลอดเวลา

## อ้างอิง

หมวดหมู่:สรีรวิทยา
หมวดหมู่:ชีววิทยา
หมวดหมู่:ไซเบอร์เนติกส์
หมวดหมู่:ทฤษฎีระบบ
ธันวาคม พ.ศ. 2546

**ธันวาคม พุทธศักราช 2546** เป็นเดือนสุดท้ายของปี พ.ศ. 2546 วันแรกของเดือนเป็นวันจันทร์ วันสุดท้ายของเดือนเป็นวันพุธ

## วันพุธที่ [[31 ธันวาคม]] [[พ.ศ. 2546|2546]]
* สหรัฐแต่งตั้งให้ไทยเป็นหนึ่งในกลุ่มประเทศพันธมิตรนอกนาโต อย่างเป็นทางการ
* ดัชนีตลาดหลักทรัพย์แห่งประเทศไทย ทำสถิติเพิ่มขึ้นสูงสุดในโลกเมื่อเทียบกับปีก่อน (+116%)

## วันเสาร์ที่ [[27 ธันวาคม]] [[พ.ศ. 2546|2546]]
* เกิดเหตุระเบิดคาร์บอมบ์ในเมืองคาร์บาลา ประเทศอิรัก ทำให้ทหารไทยเสียชีวิต 2 นาย

## วันเสาร์ที่ [[13 ธันวาคม]] [[พ.ศ. 2546|2546]]
* ซัดดัม ฮุสเซน ถูกจับกุมโดยกองกำลังสหรัฐ โดยถูกพบบริเวณ 15 กม. ทางใต้ของเมืองทิกริด ตอนเวลา 20:30 น.

หมวดหมู่:ธันวาคม
หมวดหมู่:พ.ศ. 2546
พฤศจิกายน พ.ศ. 2546

**พฤศจิกายน พุทธศักราช 2546** เป็นเดือนที่ 11 ของปี พ.ศ. 2546 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์

## วันพฤหัสบดี [[27 พฤศจิกายน]] [[พ.ศ. 2546|2546]]
* อยาตุลเลาะห์ อาลี ซิซตานี ผู้นำมุสลิมนิกายชีอะห์ ชนส่วนใหญ่ในอิรัก เข้าพบเจรจา กับผู้นำรัฐบาลชั่วคราวของอิรัก ซึ่งแต่งตั้งโดยสหรัฐฯ เรียกร้องให้ปรับเปลี่ยนแผนการ ถ่ายโอนอำนาจปกครองอิรัก ด้วยเห็นว่าระบบการเลือกสรรสมัชชาบริหารประเทศ มีความยุ่งยากซับซ้อน และดำเนินการร่างด้วยความช่วยเหลือของกองกำลังพันธมิตร โดยนายซิซตานีต้องการให้อิรักมีการเลือกตั้งอย่างเต็มรูปแบบ (ไทยรัฐ)

## วันอาทิตย์ที่ [[23 พฤศจิกายน]] [[พ.ศ. 2546|2546]]
* เอดูอาร์ด เชวาร์ดนาดเซ ลาออกจากตำแหน่งประธานาธิบดีแห่งจอร์เจีย หลังเกิดเหตุการณ์ชุมนุมประท้วงครั้งใหญ่คัดค้านผลการเลือกตั้งประธานาธิบดี

## วันศุกร์ที่ [[14 พฤศจิกายน]] [[พ.ศ. 2546|2546]]
* นักดาราศาสตร์ค้นพบดาวเคราะห์น้อย *[[เซดนา]]*

หมวดหมู่:พฤศจิกายน
หมวดหมู่:พ.ศ. 2546
ตุลาคม พ.ศ. 2546

**ตุลาคม พุทธศักราช 2546** เป็นเดือนที่ 10 ของปี พ.ศ. 2546 วันแรกของเดือนเป็นวันพุธ วันสุดท้ายของเดือนเป็นวันศุกร์

นอกจากนี้ ระหว่างวันที่ 19-21 ตุลาคม ประเทศไทยเป็นเจ้าภาพการประชุมความร่วมมือทางเศรษฐกิจเอเชีย-แปซิฟิก ประจำปี ค.ศ. 2003

## วันศุกร์ที่ [[31 ตุลาคม]] [[พ.ศ. 2546|2546]]
* มหาธีร์ โมฮัมหมัด ลาออกจากการเป็นนายกรัฐมนตรีของมาเลเซีย หลังจากดำรงตำแหน่งมานานถึง 22 ปี

## วันพุธที่ [[15 ตุลาคม]] [[พ.ศ. 2546|2546]]
* โครงการอวกาศของจีน: สาธารณรัฐประชาชนจีนส่งยานเสินโจว 5 พร้อมนักบินอวกาศคนแรกของตนขึ้นสู่อวกาศ ยานเสินโจว 5 โคจรรอบโลก 14 รอบ โดยใช้เวลา 21 ชั่วโมง ก่อนกลับสู่พื้นโลก
* นายวิษณุ เครืองาม รองนายกรัฐมนตรี เป็นประธานในพิธีรับรถไฟฟ้าขบวนแรกในโครงการรถไฟฟ้ามหานคร โดยบริษัท ซีเมนส์ เอจี จำกัด จัดส่งมาทางเครื่องบินจากประเทศออสเตรีย ที่ท่าอากาศยานทหารกองทัพอากาศ

## วันอาทิตย์ที่ [[12 ตุลาคม]] [[พ.ศ. 2546|2546]]
* ช่วงช่วงและหลินฮุ่ย แพนด้าซึ่งเป็นทูตสันถวไมตรีไทย-จีน เดินทางถึงสวนสัตว์เชียงใหม่ ตำบลสุเทพ อำเภอเมืองเชียงใหม่ จังหวัดเชียงใหม่

## วันพฤหัสบดีที่ [[9 ตุลาคม]] [[พ.ศ. 2546|2546]]
* อฏัล พิหารี วาชเปยี นายกรัฐมนตรีอินเดียและคณะ เดินทางมาเยือนไทยอย่างเป็นทางการระหว่างวันที่ 9-12 ตุลาคม 2546 เพื่อกระชับความสัมพันธ์ในด้านต่าง ๆ

## วันพุธที่ [[8 ตุลาคม]] [[พ.ศ. 2546|2546]]
* เกิดเหตุเพลิงไหม้ที่ห้องประชุมชั้น 3 อาคาร 3 ของรัฐสภา เอกสารของคณะกรรมาธิการ อุปกรณ์สำนักงานและเครื่องคอมพิวเตอร์จำนวนหนึ่งได้รับความเสียหาย  ห้องประชุมดังกล่าวใช้เป็นที่เก็บเอกสารคดีการเสียชีวิตของนายห้างทอง ธรรมวัฒนะ อดีตสมาชิกสภาผู้แทนราษฎรกรุงเทพมหานคร (พรรคประชากรไทย) 
* นายพินิจ จารุสมบัติ รัฐมนตรีว่าการกระทรวงวิทยาศาสตร์และเทคโนโลยีและคณะ แถลงผลการวิจัยบั้งไฟพญานาค ที่มักเกิดขึ้นในวันออกพรรษาบริเวณกลางแม่น้ำโขง จังหวัดหนองคาย ว่าทีมนักวิจัยสรุปว่าเป็นปรากฏการณ์ที่เกิดขึ้นเองตามธรรมชาติ

## วันอาทิตย์ที่ [[5 ตุลาคม]] [[พ.ศ. 2546|2546]]
* สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเยือนสาธารณรัฐประชาชนจีน เป็นเวลา 6 วัน

## วันพุธที่ [[1 ตุลาคม]] [[พ.ศ. 2546|2546]]
* นายกรัฐมนตรี พ.ต.ท. ทักษิณ ชินวัตร และ รองนายกรัฐมนตรี พลเอกชวลิต ยงใจยุทธ ปฏิเสธข่าวลือที่ว่าอาจมีขีปนาวุธจากพื้นสู่อากาศ 6 ลูก ถูกนำมาใช้ก่อการร้ายในการประชุมเอเปคที่จะมีขึ้นในปลายเดือนตุลาคม

หมวดหมู่:ตุลาคม
หมวดหมู่:พ.ศ. 2546
ดรีมแคสต์

**ดรีมแคสต์** () เป็นเครื่องเล่นวิดีโอเกมรุ่นสุดท้ายของเซกา วางจำหน่ายในประเทศญี่ปุ่นวันที่ 27 พฤศจิกายน ค.ศ. 1998  9 กันยายน ค.ศ. 1999 ในสหรัฐ และวันที่ 14 ตุลาคม ค.ศ. 1999 ในยุโรป เป็นเครื่องเล่นวิดีโอเกมยุคที่หกเครื่องแรกก่อนเพลย์สเตชัน 2ของโซนี่ เกมคิวบ์ของนินเท็นโด และ เอกซ์บอกซ์ของไมโครซอฟท์ การยุติการผลิตดรีมแคสต์ในช่วง ค.ศ. 2001–02 ถือเป็นการยุติการทำตลาดเครื่องเล่นวิดีโอเกม 18 ปีของเซกา

ทีมงานที่นำโดยฮิเดกิ ซาโตเริ่มพัฒนาดรีมแคสต์ใน ค.ศ. 1997 ตรงกันข้ามกับฮาร์ดแวร์ราคาแพงของเซกา แซตเทิร์นที่ไม่ประสบความสำเร็จ ดรีมแคสต์ได้รับการออกแบบมาเพื่อลดต้นทุนด้วยส่วนประกอบที่มีจำหน่ายทั่วไป รวมถึงหน่วยประมวลผลกลางฮิตาชิเอสเอช-4 และหน่วยประมวลผลกราฟิกส์ เอ็นอีซี พาวเวอร์วีอาร์ 2 เซกาใช้รูปแบบสื่อจีดีรอมเพื่อหลีกเลี่ยงค่าใช้จ่ายของเทคโนโลยีดีวีดีรอม นักพัฒนาสามารถรวมระบบปฏิบัติการวินโดวส์ซีอีเวอร์ชันที่กำหนดเองลงในแผ่นเกมเพื่อให้การพอร์ตเกมพีซีเป็นเรื่องง่าย และบอร์ดระบบอาร์เคดนาโอมิของเซกาอนุญาตให้มีการแปลงเกมอาร์เคดได้เกือบเหมือนกัน ดรีมแคสต์เป็นเครื่องเล่นวิดีโอเกมเครื่องแรกที่มีโมเด็มโมดูลาร์ในตัวเพื่อการเข้าถึงอินเทอร์เน็ตและการเล่นออนไลน์

แม้ว่าการเปิดตัวในญี่ปุ่นจะประสบปัญหาด้านอุปทาน แต่ดรีมแคสต์ก็ประสบความสำเร็จในการเปิดตัวในสหรัฐ โดยได้รับการสนับสนุนจากแคมเปญการตลาดขนาดใหญ่ อย่างไรก็ตาม ยอดขายลดลงอย่างต่อเนื่องเนื่องจากโซนี่สร้างความคาดหวังสำหรับเพลย์สเตชัน 2 ยอดขายของดรีมแคสต์ไม่เป็นไปตามความคาดหวังของเซกาและความพยายามที่จะต่ออายุความสนใจผ่านการลดราคาทำให้เกิดการสูญเสียทางการเงินอย่างมาก หลังจากมีการเปลี่ยนแปลงผู้บริหาร เซกาได้ยุติการผลิตเครื่องดรีมแคสต์ในวันที่ 31 มีนาคม ค.ศ. 2001 ถอนตัวออกจากธุรกิจเครื่องคอนโซล และปรับโครงสร้างใหม่เป็นผู้พัฒนาบุคคลที่สาม ดรีมแคสต์มียอดขายรวม 9.13 ล้านเครื่องทั่วโลก และผลิตเกมออกมามากกว่า 600 เกม เกมที่ขายดีที่สุดอย่าง *[[โซนิคแอดเวนเจอร์]]* (ค.ศ. 1998) ซึ่งเป็นเกม 3 มิติเกมแรกในชุดเกม *[[โซนิคเดอะเฮดจ์ฮ็อก]]* ของเซกามียอดขาย 2.5 ล้านชุด

ความล้มเหลวในเชิงพาณิชย์ของดรีมแคสต์มีสาเหตุมาจากหลายปัจจัย รวมถึงการแข่งขันจากเพลย์สเตชัน 2 การสนับสนุนจากผู้พัฒนาบุคคลที่สามอย่างจำกัด และความล้มเหลวก่อนหน้านี้ของ32 เอกซ์ และเซกา แซตเทิร์นที่ทำให้ชื่อเสียงของเซกาเสื่อมเสีย ในการพิจารณาย้อนหลัง นักวิจารณ์ต่างยกย่องดรีมแคสต์ว่าเป็นเครื่องเล่นวิดีโอเกมที่ดีที่สุดเครื่องหนึ่ง โดยถือว่าดรีมแคสต์ล้ำหน้าในยุคนั้นด้วยแนวคิดบุกเบิก เช่น การเล่นออนไลน์และเนื้อหาที่ดาวน์โหลดได้ เกมดรีมแคสต์หลายเกมได้รับการยกย่องว่าเป็นนวัตกรรมใหม่ รวมถึง *[[โซนิคแอดเวนเจอร์]]* *[[เครซีแท็กซี]]* (ค.ศ. 1999) *[[เชนมู]]* (ค.ศ. 1999) *[[เจ็ตเซ็ตเรดิโอ]]* (ค.ศ. 2000) และ *[[แฟนตาซีสตาร์ออนไลน์]]* (ค.ศ. 2000) ดรีมแคสต์ยังคงได้รับความนิยมในชุมชนผู้สร้างโฮมบริวซึ่งได้พัฒนาเซิร์ฟเวอร์ส่วนตัวเพื่อรักษาฟังก์ชันออนไลน์และซอฟต์แวร์ดรีมแคสต์อย่างไม่เป็นทางการ

## บรรณานุกรม
* 
* 
* 

หมวดหมู่:เครื่องเล่นวิดีโอเกม
กรกฎาคม พ.ศ. 2546

**กรกฎาคม พุทธศักราช 2546** เป็นเดือนที่ 7 ของปี พ.ศ. 2546 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

## วันศุกร์ที่ [[25 กรกฎาคม]] [[พ.ศ. 2546|2546]]
* แลนซ์ อาร์มสตรอง สร้างประวัติศาสตร์ด้วยการชนะเลิศการแข่งขันตูเดอฟรองซ์ เป็นครั้งที่ 6 ติดต่อกัน

## วันอังคารที่ [[22 กรกฎาคม]] [[พ.ศ. 2546|2546]]
* กองทัพสหรัฐ บุกโจมตีอาคารหลังหนึ่งในเมืองโมสูลของประเทศอิรัก เป็นผลให้บุตรชาย 2 คน ของซัดดัม ฮุสเซน คือ อูเดย์และคูเซย์ เสียชีวิต
*ปาณรวัฐ กิตติกรเจริญ หรือ บิ๊ก ดีทูบี สมาชิกวงดีทูบี ประสบอุบัติเหตุรถพลิกคว่ำตกลงไปในคูน้ำข้างถนนศรีนครินทร์ จังหวัดสมุทรปราการ ได้รับบาดเจ็บเพียงเล็กน้อย ก่อนที่จะทรุดหนักไม่ได้สติในเวลาต่อมาเป็นเวลา 4 ปี ก่อนที่จะเสียชีวิตในปลายปี พ.ศ. 2550 (ไทยรัฐ)

## วันอังคารที่ [[15 กรกฎาคม]] [[พ.ศ. 2546|2546]]
* ก่อตั้งมูลนิธิมอซิลลา

## วันอังคารที่ [[8 กรกฎาคม]] [[พ.ศ. 2546|2546]]
* นพ. สุรพงษ์ สืบวงศ์ลี รัฐมนตรีว่าการกระทรวงเทคโนโลยีสารสนเทศและการสื่อสาร ประกาศแผนการจัดระเบียบเกมออนไลน์ เนื่องจากมีเด็กติดเกมออนไลน์จำนวนมาก

หมวดหมู่:กรกฎาคม
หมวดหมู่:พ.ศ. 2546
กันยายน พ.ศ. 2546

**กันยายน พุทธศักราช 2546** เป็นเดือนที่ 9 ของปี พ.ศ. 2546 วันแรกของเดือนเป็นวันจันทร์ วันสุดท้ายของเดือนเป็นวันอังคาร

## วันอาทิตย์ที่ [[28 กันยายน]] [[พ.ศ. 2546|2546]]
* บริษัทเอกชน SOULODO ได้ทำการจัดตั้ง Wix ซึ่งเป็นเว็บเขียนบล็อกและออกแบบบล็อกส่วนตัว เพื่อนำเสนอสินค้าและบริการ ซึ่งการจัดตั้งในครั้งนี้ได้ทำการจดลิขสิทธิ์กับ Magic fiction ซึ่งมีเจ้าของคือ *รณภพ หงษ์สูงเนิน** เป็นผู้บริหารจัดการบล็อกที่มีอายุน้อยที่สุดในกลุ่ม Wix.com ปัจจุบันอาศัยอยู่ที่ประเทศไทย เริ่มเขียนบล็อกตั้งแต่อายุ 12 ปี จนปัจจุบัน ได้ทำการจดลิขสิทธิ์และทำสัญญากับทางบริษัท soulodo (TH)

## วันเสาร์ที่ [[27 กันยายน]] [[พ.ศ. 2546|2546]]
* ยานสมาร์ต-1 ขึ้นสู่อวกาศ

## วันอังคารที่ [[23 กันยายน]] [[พ.ศ. 2546|2546]]
* ก่อตั้งสำนักงานส่งเสริมอุตสาหกรรมซอฟต์แวร์แห่งชาติ

## วันอาทิตย์ที่ [[21 กันยายน]] [[พ.ศ. 2546|2546]]
* ภารกิจยาวนาน 14 ปี ตั้งแต่เดินทางออกจากโลกของยานกาลิเลโอสิ้นสุดลง เมื่อยานถูกบังคับให้ทำลายตัวเองในบรรยากาศของดาวพฤหัสบดี

## วันพุธที่ [[10 กันยายน]] [[พ.ศ. 2546|2546]]
* แอนนา ลินห์ รัฐมนตรีว่าการกระทรวงการต่างประเทศของสวีเดนถูกแทงเสียชีวิต นับเป็นนักการเมืองชื่อดังคนที่ 2 ในไม่กี่ทศวรรษที่ผ่านมาของสวีเดนที่ถูกลอบสังหาร

หมวดหมู่:กันยายน
หมวดหมู่:พ.ศ. 2546
พฤษภาคม พ.ศ. 2546

**พฤษภาคม พุทธศักราช 2546** เป็นเดือนที่ 5 ของปี พ.ศ. 2546 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
## วันศุกร์ที่ [[30 พฤษภาคม]] [[พ.ศ. 2546|2546]]
* กลุ่มทหารในสังกัดรัฐบาลประเทศพม่า บุกเข้าจับกุมตัวนางออง ซาน ซูจี ทำให้ความหวังที่จะเกิดประชาธิปไตยในประเทศพม่า มืดมนลงไปอีก

## วันพฤหัสบดีที่ [[22 พฤษภาคม]] [[พ.ศ. 2546|2546]]
* สภาผู้แทนราษฎร ลงมติให้วันที่ 14 ตุลาคม เป็นวันประชาธิปไตยแห่งชาติ

## วันเสาร์ที่ [[17 พฤษภาคม]] [[พ.ศ. 2546|2546]]
* โปรแกรมค้นดูเว็บที่ใช้ชื่อว่า *ฟีนิกซ์ ไฟร์เบิร์ด* เปลี่ยนชื่อเป็น มอซิลลา ไฟร์ฟอกซ์

หมวดหมู่:พฤษภาคม
หมวดหมู่:พ.ศ. 2546
เมษายน พ.ศ. 2546

**เมษายน พุทธศักราช 2546** เป็นเดือนที่ 4 ของปี พ.ศ. 2546 วันแรกของเดือนเป็นวันอังคาร วันสุดท้ายของเดือนเป็นวันพุธ

## วันจันทร์ที่ [[14 เมษายน]] [[พ.ศ. 2546|2546]]
* นายแพทย์ธวัช สุนทราจารย์ รองปลัดกระทรวงสาธารณสุข ในฐานะผู้บัญชาการศูนย์เฉพาะกิจป้องกันและควบคุมโรคทางเดินหายใจเฉียบพลันรุนแรง (SARS) เปิดเผยว่า ตั้งแต่สถานการณ์โรคซาร์สเริ่มเกิดขึ้นถึงวันนี้ประเทศไทย สามารถควบคุมป้องกันโรคเป็นผลสำเร็จ

## วันพฤหัสบดีที่ [[10 เมษายน]] [[พ.ศ. 2546|2546]]
* การก่อสร้างงานโยธาโครงการรถไฟฟ้าใต้ดินสายเฉลิมรัชมงคล หัวลำโพง-ห้วยขวาง-บางซื่อ ก่อสร้างแล้วเสร็จแล้ว

หมวดหมู่:เมษายน
หมวดหมู่:พ.ศ. 2546
มิถุนายน พ.ศ. 2546

**มิถุนายน พุทธศักราช 2546** เป็นเดือนที่ 6 ของปี พ.ศ. 2546 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์

## วันเสาร์ที่ [[21 มิถุนายน]] [[พ.ศ. 2546|2546]]
* แฮร์รี่ พอตเตอร์ กับภาคีนกฟีนิกซ์ ตอนที่ 5 ของนวนิยายชุด แฮร์รี่ พอตเตอร์ วางจำหน่ายทั่วโลก

## วันพุธที่ [[11 มิถุนายน]] [[พ.ศ. 2546|2546]]
* พรรคฝ่ายค้านรัฐบาลเผด็จการทหารพม่าแสดงความยินดีต่อทูตพิเศษของสหประชาชาติ ที่ได้เข้าพบนางอองซาน ซูจี ผู้นำพรรคสันนิบาตชาติเพื่อประชาธิปไตย (เอ็นแอลดี) ซึ่งถูกทางการพม่ากักตัว เอาไว้นานถึง 12 วัน ตั้งแต่เหตุปะทะกันรุนแรงระหว่างผู้สนับสนุนนางซูจีกับ ผู้สนับสนุนฝ่ายรัฐบาล เมื่อ 30 พ.ค. ที่ผ่านมา โดยพบว่านางซูจีไม่มีอาการได้ รับบาดเจ็บและขวัญกำลังใจยังดีเยี่ยม ตลอดจนเชื่อว่านางซูจีจะได้รับการปล่อยตัวภายใน 2 สัปดาห์ ท่ามกลางความพยายามของประชาคมโลกที่ช่วยกันกดดัน รัฐบาลพม่าให้ดำเนินการดังกล่าว (ไทยรัฐ)

หมวดหมู่:มิถุนายน
หมวดหมู่:พ.ศ. 2546
สิงหาคม พ.ศ. 2546

**สิงหาคม พุทธศักราช 2546** เป็นเดือนที่ 8 ของปี พ.ศ. 2546 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์

## วันพุธที่ [[27 สิงหาคม]] [[พ.ศ. 2546|2546]]
* ดาวอังคารเข้าใกล้โลกมากที่สุดในรอบเกือบ 60,000 ปี

## วันอาทิตย์ที่ [[24 สิงหาคม]] [[พ.ศ. 2546|2546]]
* ยานวอยเอเจอร์ 2 อยู่ห่างจากโลก 71 หน่วยดาราศาสตร์ และกำลังเคลื่อนห่างออกจากระบบสุริยะด้วยอัตราเร็ว 3.3 หน่วยดาราศาสตร์ต่อปี (ประมาณ 15 กิโลเมตร/วินาที) อีกประมาณ 40,000 ปี ยานวอยเอเจอร์ 2 จะเดินทางถึงระบบดาวเคราะห์อื่น

## วันจันทร์ที่ [[11 สิงหาคม]] [[พ.ศ. 2546|2546]]
* องค์การนาโตรับหน้าที่บัญชาการกองกำลังรักษาสันติภาพในอัฟกานิสถาน นับเป็นปฏิบัติการนอกทวีปยุโรปครั้งแรกในรอบ 54 ปี
* ริดวน อิซามุดดิน (*ฮัมบาลี*) หนึ่งในแกนนำขบวนการก่อการร้ายเจมาห์ อิสลามมิยาห์ (เจไอ) ถูกจับกุมได้ในจังหวัดพระนครศรีอยุธยาโดยความร่วมมือระหว่างตำรวจไทยกับซีไอเอ

## วันอาทิตย์ที่ [[10 สิงหาคม]] [[พ.ศ. 2546|2546]]
*รีลมาดริด ลงแข่งขันนัดพิเศษกับ ทีมชาติไทย ที่สนามราชมังคลากีฬาสถาน ผลการแข่งขันทีมชาติไทยแพ้ไป 1-2 ประตู (ยูทิวบ์)

## วันจันทร์ที่ [[4 สิงหาคม]] [[พ.ศ. 2546|2546]]
* ภราดร ศรีชาพันธุ์ นักเทนนิสอันดับ 1 ของทวีปเอเชีย ทำผลงานดีที่สุดในชีวิตด้วยการขึ้นเป็นมืออันดับ 9 ของโลก

หมวดหมู่:สิงหาคม
หมวดหมู่:พ.ศ. 2546
กุมภาพันธ์ พ.ศ. 2546

**กุมภาพันธ์ พุทธศักราช 2546** เป็นเดือนที่ 2 ของปี พ.ศ. 2546 วันแรกของเดือนเป็นวันเสาร์ วันสุดท้ายของเดือนเป็นวันศุกร์

## วันศุกร์ที่ [[21 กุมภาพันธ์]] [[พ.ศ. 2546|2546]]
*คาราบาวจัดคอนเสิร์ต "20 ปี คาราบาว เรื่องราวของคน ดนตรี และเขาควาย" ขึ้นเป็นรอบแรกที่ห้องแพลนนารีฮอลล์ ศูนย์การประชุมแห่งชาติสิริกิติ์ ในวาระครอบรอบ 20 ปีของการก่อตั้งวง นับเป็นคอนเสิร์ตใหญ่ครั้งแรกของคาราบาวในรอบกว่า 4 ปี (ไทยทิคเก็ตเมเจอร์)

## วันเสาร์ที่ [[15 กุมภาพันธ์]] [[พ.ศ. 2546|2546]]
* ประชาชนราว 10-15 ล้านคนใน 600 เมืองทั่วโลก ร่วมกันประท้วงสหรัฐฯ ในการทำสงครามกับอิรัก เป็นการประท้วงที่มีคนเข้าร่วมมากที่สุดในประวัติศาสตร์

## วันเสาร์ที่ [[1 กุมภาพันธ์]] [[พ.ศ. 2546|2546]]
* รัฐบาลไทยเริ่มสงครามต่อต้านยาเสพติด
* กระสวยอวกาศโคลัมเบียขององค์การนาซา ระเบิดเหนือเท็กซัส ระหว่างการเดินทางกลับเข้าสู่บรรยากาศโลก ในเที่ยวบิน เอสทีเอส-107 คร่าชีวิตนักบิน 7 คน

หมวดหมู่:กุมภาพันธ์
หมวดหมู่:พ.ศ. 2546
มกราคม พ.ศ. 2546

**มกราคม พุทธศักราช 2546** เป็นเดือนแรกของปี พ.ศ. 2546 วันแรกของเดือนเป็นวันพุธ วันสุดท้ายของเดือนเป็นวันศุกร์
## วันพุธที่ [[29 มกราคม]] [[พ.ศ. 2546|2546]]
* ข่าวลือในกัมพูชาที่ว่า สุวนันท์ คงยิ่ง ดารานักแสดงไทยขวัญใจชาวกัมพูชา กล่าวว่านครวัดเป็นของไทย เป็นเหตุให้เกิดจลาจล มีการบุกเผาสถานทูตไทยและอาคารพาณิชย์ที่คนไทยเป็นเจ้าของ ในกรุงพนมเปญ รัฐบาลส่งเครื่องบินลำเลียงซี-130 ไปรับคนไทยกว่า 500 คนกลับประเทศ ปิดด่านชายแดน ลดระดับความสัมพันธ์ทางการทูต และเรียกร้องให้กัมพูชาชี้แจงเหตุการณ์ที่เกิดขึ้น พร้อมทั้งชดใช้ค่าเสียหาย
## วันพุธที่ [[22 มกราคม]] [[พ.ศ. 2546|2546]]
* เกิดเหตุแผ่นดินไหวที่สั่นสะเทือนจนรู้สึกได้จากหาดใหญ่ ภูเก็ต ถึงกรุงเทพมหานครนั้น มีต้นกำเนิดที่เมืองเมดานซึ่งมีพื้นที่ใหญ่สุดบนเกาะสุมาตรา ภาคเหนือของอินโดนีเซียในเวลา 09.58 น. ตามเวลาประเทศไทย ส่วนความแรงที่วัด ได้มีความแตกต่างกัน โดยสำนักงานธรณีวิทยาและกรมอุตุนิยมวิทยาท้องถิ่นอินโดนีเซีย วัดขนาดได้ 4.6

หมวดหมู่:มกราคม
หมวดหมู่:พ.ศ. 2546
มีนาคม พ.ศ. 2546

**มีนาคม พุทธศักราช 2546** เป็นเดือนที่ 3 ของปี พ.ศ. 2546 วันแรกของเดือนเป็นวันเสาร์ วันสุดท้ายของเดือนเป็นวันจันทร์

## วันเสาร์ที่ [[15 มีนาคม]] [[พ.ศ. 2546|2546]]
* หู จิ่นเทา ขึ้นดำรงตำแหน่งประธานาธิบดีจีน ต่อจากนายเจียง เจ๋อหมิน

## วันพุธที่ [[12 มีนาคม]] [[พ.ศ. 2546|2546]]
* องค์การอนามัยโลกประกาศเตือนการแพร่ระบาดของโรคซาร์ส

## วันอังคารที่ [[4 มีนาคม]] [[พ.ศ. 2546|2546]]
* ผลการสำรวจเกี่ยวกับคุณภาพชีวิตในเมืองใหญ่ 215 เมืองทั่วโลกโดยบริษัทที่ปรึกษาเมอร์เซอร์ ฮิวแมน รีซอร์ส คอนซัลติง พบเมืองซูริกในประเทศสวิตเซอร์แลนด์ยังครองแชมป์การเป็นเมืองน่าอยู่อันดับ 1 ของโลก

หมวดหมู่:มีนาคม
หมวดหมู่:พ.ศ. 2546
ฟรักโทส

**ฟรักโทส**, **ฟรุกโทส**, **ฟรุกโตส**, **ฟรุคโตส**, **ฟรุคโทส** () หรือชื่ออื่นเช่น **น้ำตาลผลไม้** (fruit sugar), **เลวูโลส** (levulose), D-fructofuranose, D-fructose, D-arabino-hexulose เป็นน้ำตาลพื้นฐานจำพวกโมโนแซ็กคาไรด์ พบในอาหารมากมายและเป็นหนึ่งในสามของน้ำตาลในเลือดที่มีความสำคัญมากที่สุด อีกสองชนิดที่เหลือคือ กลูโคสและกาแล็กโทส ฟรักโทสมีมากใน น้ำผึ้งและผลไม้ต่าง ๆ เช่น เบอร์รี เมลอน ฯลฯ ซึ่งโดยปกติจะอยู่ร่วมกับ ซูโครสและกลูโคส ฟรักโทสได้มาจากการย่อยสลายซูโครส ซึ่งเป็นไดแซ็กคาไรด์ที่ประกอบด้วยกลูโคสและฟรักโทส การย่อยสลายจะเร่งโดยเอนไซม์ในระหว่างการย่อยอาหาร

บางครั้งฟรักโทสถูกแนะนำให้เป็นน้ำตาลสำหรับผู้ป่วยโรคเบาหวาน (diabetes mellitus) ซึ่งมีภาวะน้ำตาลในเลือดต่ำ (hypoglycemia) เพราะมันมีค่าGI 32 (Glycemic Index) ต่ำ เมื่อเทียบกับน้ำตาลจากอ้อย (ซูโครส) แต่อย่างไรก็ตาม ข้อดีของมันก็เกิดขึ้นเพียงชั่วคราวเท่านั้น เพราะว่าฟรักโทสมีผลข้างเคียงต่อลิพิดในพลาสมา (plasma lipids) การที่ฟรักโทสมีค่า GI ต่ำ เพราะว่าลักษณะเฉพาะและวิถีเมทาบอลิกของฟรักโทสสายยาว ซึ่งเกี่ยวข้องกับกระบวนการฟอสฟอริเลชัน (phosphorylation) และกระบวนการของเอนไซม์หลายขั้นตอนในตับ

## โครงสร้าง
ฟรักโทสเป็นลีโวโรเททอรีโมโนแซ็กคาไรด์ ซึ่งมีสูตรเอมไพริกัลเดียวกับ กลูโคส (C6H12O6) แต่ด้วยโครงสร้างที่ต่างกัน  ถึงแม้ว่าฟรักโทสเป็นเฮกโซส (6 คาร์บินซูการ์) โดยทั่วไปมันคงอยู่เป็น 5-เมมเบอร์เฮมิคีตัลริง ฟูแรโนส (5-member hemiketal ring (a furanose ))  หมู่ฟังก์ชัน-OH แรกชี้ไปทางตรงกันข้ามจาก -OH หมู่ที่ 2 และ3 

### ไอโซเมอริซึม
D-ฟรักโทส มีการจัดเรียงตัวเดียวกันที่เพนูลติเมตคาร์บอนของมันเป็น  D-กลีเซอรัลดีไฮด์ (glyceraldehyde) ฟรักโทสมีความหวานมากกว่ากลูโคสเนื่องจากโครงสร้างแบบสเตอริโอเมอริซึมของมัน 


ไฟล์:Alpha-D-Fructofuranose.svg|alpha-D-Fructose 
ไฟล์:Beta-D-Fructose-structure.png|beta-D-Fructose

ไฟล์:Beta-L-Fructose-structure.png|beta-L-Fructose


## อ้างอิง

* Buchs AE, Sasson S, Joost HG, Cerasi E. *Characterization of GLUT5 domains responsible for fructose transport.* Endocrinology 1998;139:827-31. Fulltext . PMID 9492009.
* Elliott SS, Keim NL, Stern JS, Teff K, Havel PJ. *Fructose, weight gain, and the insulin resistance syndrome.* Am J Clin Nutr 2002;76:911-22. Fulltext. PMID 12399260.
* Levi B, Werman MJ. *Long-term fructose consumption accelerates glycation and several age-related variables in male rats.* J Nutr 1998;128:1442-9. Fulltext . PMID 9732303.
* McPherson JD, Shilton BH, Walton DJ. *Role of fructose in glycation and cross-linking of proteins.* Biochemistry 1988;27:1901-7. PMID 3132203.
* Higdon, J., Linus Pauling Institute, Oregon State U. ''Chromium'' 2003

## แหล่งข้อมูลอื่น
*

หมวดหมู่:โภชนาการ
หมวดหมู่:วัตถุให้ความหวาน
หมวดหมู่:โมโนแซ็กคาไรด์
แต้จิ๋ว

**แต้จิ๋ว** หรือ **เฉาโจว** (潮州) ในภาษาอังกฤษสะกดหลายแบบ โดยทั่วไปตามระบบพินอิน Chaozhou และอื่น ๆ ได้แก่ Teochew, Teochiu, Diojiu, Tiuchiu, Chiuchow อาจหมายถึง
* ภาษาแต้จิ๋ว ภาษาถิ่นภาษาหนึ่งในประเทศจีน
* จังหวัดแต้จิ๋ว เขตการปกครองในประเทศจีนอยู่ทางทิศตะวันออกของมณฑลกวางตุ้ง
* ชาวจีนแต้จิ๋ว ชาวจีนกลุ่มหนึ่งในเขตเฉาซ่าน หรือแต้ซัว (เมืองแต้จิ๋ว เมืองซัวเถา และเมืองกิ๊กเอี๊ย) มณฑลกวางตุ้ง ทางใต้ของสาธารณรัฐประชาชนจีน

หมวดหมู่:คำและวลีภาษาแต้จิ๋ว
เกษตร

**เกษตร** อาจหมายถึง
* ตีรถะ (ศาสนาฮินดู) (tīrtha) แนวคิดในศาสนาฮินดู ซึ่งเรียกอีกชื่อว่า “เกษตร” (kshetra)
* เกษตรกรรม หรือ การเกษตร
** เกษตรกร บุคคลที่ประกอบอาชีพทางด้านเกษตรกรรม
* มหาวิทยาลัยเกษตรศาสตร์ มหาวิทยาลัยในกรุงเทพมหานคร
** เกษตรแฟร์ งานประจำปีของมหาวิทยาลัยเกษตรศาสตร์
* แยกเกษตร ทางแยกในกรุงเทพมหานคร
* อ่างเกษตร อ่างเก็บน้ำในจังหวัดเชียงใหม่
โอเอสคอมเมิร์ซ

**โอเอสคอมเมิร์ซ** () เป็นโปรแกรมจัดการร้านขายของออนไลน์ในลักษณะอีคอมเมิร์ซ ทำงานกับ อาปาเช่เว็บเซิร์ฟเวอร์ พีเอชพี และ MySQL และเป็นซอฟต์แวร์ที่ผู้ใช้นำมาใช้ได้ฟรีภายใต้ลิขสิทธิ์สัญญาอิสระของGPL

## ประวัติ
โอเอสคอมเมิร์ซเริ่มต้นในเดือนมีนาคม ค.ศ. 2000 ในประเทศเยอรมนี โดย Harald Ponce de Leon ในปัจจุบัน โอเอสคอมเมิร์ซอยู่ในขั้นตอนการพัฒนา และรุ่นล่าสุดคือรุ่น 2.2 โดยมีผู้ใช้งานหลายพันคนทั่วโลก โดยเว็บที่ใช้งานจะมีข้อความปรากฏว่า "powered by osCommerce." รุ่นล่าสุดที่กำลังจะพัฒนาคือ 3.0 ซึ่งจะมีการเขียนโค้ดทั้งใหม่หมดเพื่อทำงานร่วมกันระบบ object-oriented 

## แตกโปรแกรมสาขา
เนื่องจาก โอเอสคอมเมิร์ซ เป็นโอเพนซอร์ส ทำให้มีผู้พัฒนารายอื่น พัฒนาแยกออกไปเป็นซอฟต์แวร์ต่างหาก โดยการเพิ่มคุณสมบัติที่แตกต่างกันตามแต่ละกลุ่ม ซึ่งรวมถึง ซีอาร์อีโหลดเด็ด (CRE Loaded) เซ็นคาร์ต (Zen Cart) โอเอสซีแม็กซ์ (OSC MAX ชื่อเก่าว่า osC Reloaded) และ คิวบ์คาร์ต (Cube Cart) 

## อ้างอิง
Watson, Kerry. The osCommerce Technical Manual. Victoria, BC Canada: On Demand Manuals. pp. 11-14 ISBN 1-4120-3733-6.

## แหล่งข้อมูลอื่น
* osCommerce official site
* osCommerce manuals 
* osCommerce Contributions site 
* osCommerce Blog 
* CRE Loaded official site 
* osCommerce templates
* Cre loaded templates 
* osCommerce templates and oscommerce template design 
* osCommerce themes
* osCommerce skins 
* creloaded templates 

หมวดหมู่:ซอฟต์แวร์พาณิชย์อิเล็กทรอนิกส์เสรี
หมวดหมู่:ภาษาพีเอชพี
ไดแซ็กคาไรด์

**ไดแซ็กคาไรด์** หรือ **น้ำตาลโมเลกุลคู่** () หรือ ***ไบโอส*** () เป็นน้ำตาลที่เป็นสารประกอบประเภทคาร์โบไฮเดรต ไดแซ็กคาไรด์ สร้างขึ้นจากโมเลกุลของโมโนแซ็กคาไรด์ 2 โมเลกุล รวมกันด้วยพันธะไกลโคซิดิก โดยได้ผลลัพธ์เป็น ไดแซ็กคาไรด์ และน้ำ อย่างละ 1 โมเลกุล

## คุณสมบัติทางเคมี
โมเลกุลของโมโนแซ็กคาไรด์ 2 โมเลกุล มีพันธะต่อกันโดยปฏิกิริยาการควบแน่น (condensation reaction)  พันธะนี้สามารถเกิดขึ้นได้ที่ตำแหน่งระหว่าง 1–4 หรือ 6 คาร์บอน ในแต่ละโมเลกุลของโมโนแซ็กคาไรด์  ดังนั้นถ้าโมโนแซ็กคาไรด์ทั้งสองเป็นโมเลกุลชนิดเดียวกัน เช่น กลูโคส การเชื่อมต่อด้วยพันธะที่แตกต่างกันจะทำให้คุณสมบัติทั้งทางฟิสิกส์และเคมีแตกต่างกันด้วย 

ไดแซ็กคาไรด์ จะมีลักษณะเป็นผลึกของแข็งละลายน้ำได้ดีมีรสหวานเช่นเดียวกับโมโนแซ็กคาไรด์

## ไดแซ็กคาไรด์สามัญ

## อ้างอิง

หมวดหมู่:เคมี
สภาขุนนาง

**สภาขุนนาง** () เป็น สภาสูงในรัฐสภาแห่งสหราชอาณาจักร มีชื่ออย่างเป็นทางการว่า **ขุนนางฝ่ายศาสนจักรและอาณาจักรผู้ทรงเกียรติแห่งสหราชอาณาจักรบริเตนใหญ่และไอร์แลนด์เหนือในที่ประชุมรัฐสภา** (the Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled) ประกอบด้วยขุนนางมีบรรดาศักดิ์จำนวนเจ็ดถึงแปดร้อยคน ทุกคนมาจากการแต่งตั้งและสืบตระกูล ทำหน้าที่ร่วมกับกับสภาสามัญชนซึ่งเป็นสภาล่างซึ่งมีสมาชิกทั้งหมดจากการเลือกตั้ง

ก่อนมีการตราพระราชบัญญัติรัฐสภา ค.ศ. 1911 ที่ลดทอนอำนาจของสภาขุนนาง สภาขุนนางมีหน้าที่เป็นสภาสูงในรัฐสภา โดยเมื่อร่างกฎหมายใด ๆ ผ่านการลงมติจากสภาสามัญชนแล้ว จะต้องนำมาให้สภาขุนนางทำการลงมติอีกครั้ง หากสภาขุนนางมีมติไม่รับร่างกฎหมายนั้น ก็จะไม่สามารถนำขึ้นทูลเกล้าฯ ให้พระมหากษัตริย์ลงพระปรมาภิไธยประกาศใช้เป็นกฎหมายได้ รวมไปถึงนายกรัฐมนตรีและคณะรัฐมนตรี อาจเป็นสมาชิกสภาขุนนางและบริหารประเทศผ่านสภาขุนนางได้ แต่ในปัจจุบันสภาขุนนางมีอำนาจให้คำปรึกษาและตรวจสอบการทำงานของรัฐสภา โดยเฉพาะการพิจารณาเพื่อผ่านร่างกฎหมาย โดยสภาขุนนางมีอำนาจที่จะระงับการบังคับใช้กฎหมายได้ในระยะเวลาหนึ่ง เพื่อให้รัฐบาล สภาสามัญชน และประชาชนร่วมกันพิจารณาและทบทวนถึงความจำเป็นของร่างกฎหมายนั้น ๆ อย่างรอบคอบ แต่หากสภาสามัญชนเห็นว่าร่างกฎหมายนั้นมีความจำเป็นอย่างยิ่ง ก็สามารถนำขึ้นทูลเกล้าฯ เพื่อลงพระปรมาภิไธยได้ทันทีโดยไม่ต้องนำเข้าที่ประชุมสภาขุนนาง นอกจากนี้สภาขุนนางยังมีหน้าที่พิทักษ์รัฐธรรมนูญ และป้องกันมิให้มีกฎหมายใดขัดต่อรัฐธรรมนูญ และสิทธิมนุษยชน ซึ่งในประเทศอื่น ๆ จะมีศาลรัฐธรรมนูญ ทำหน้าที่แทน จนกระทั่งมีการตั้งศาลสูงสุดแห่งสหราชอาณาจักรในปี ค.ศ. 2009

สมาชิกสภาขุนนางแบ่งเป็นสี่ประเภท คือ

# **ขุนนางตลอดชีพ** (Life Peers) - มาจากการแต่งตั้งโดยพระมหากษัตริย์ ผ่านการเสนอจากนายกรัฐมนตรี และจะดำรงตำแหน่งไปตลอดชีวิต ปัจจุบัน สมาชิกประเภทนี้มีจำนวนมากที่สุด
# **ขุนนางสืบตระกูล** (Hereditary Peers) - มาจากการสืบทอดตำแหน่งทางสายโลหิต เดิมสภาขุนนางมีแต่สมาชิกประเภทนี้เท่านั้น ในสมัยหลังๆสมาชิกประเภทนี้ลดจำนวนลง โดย "พระราชบัญญัติรัฐสภา ค.ศ. 1999" (Parliament Act 1999) กำหนดให้มีเพียงเก้าสิบสองคนเท่านั้น ในการนี้ ให้เก้าสิบคนมาจากการสรรหากันเองโดยสมาชิกสืบตระกูลที่ดำรงตำแหน่งอยู่ก่อนแล้ว อีกสองคน คือ "ลอร์ดเกรตเชมเบอร์ลิน" และ "เอิร์ลมาร์แชล"
# **ขุนนางศาสนา** (Spiritual Peers) - มาจากตัวแทนของศาสนจักร เช่น บิชอปและอาร์ชบิชอปต่างๆ (โดยจะต้องมาจากคริสตจักรแห่งอังกฤษเท่านั้น)
# **ขุนนางกฎหมาย** (Law Lords) - เป็นสมาชิกที่มีความรู้ด้านกฎหมาย และทำหน้าที่เป็นตุลาการศาลสูงสุดของสหราชอาณาจักรจนถึง ค.ศ. 2009 มียี่สิบหกคน

## ดูเพิ่ม
* รัฐสภาแห่งอังกฤษ
* สภาสามัญชน

## อ้างอิง

หมวดหมู่:รัฐสภาอังกฤษ
หมวดหมู่:บรรดาศักดิ์สหราชอาณาจักร
หมวดหมู่:สภาสูงแห่งชาติ
เครื่องดนตรี

**เครื่องดนตรี** คือ อุปกรณ์ที่สร้างขึ้นมา หรือดัดแปลงจากอุปกรณ์อื่น ๆ เพื่อการผลิตเสียงดนตรี หรือสร้างเสียงสำหรับใช้ประกอบในการร้องรำทำเพลง โดยหลักการแล้ว อุปกรณ์ใดก็ตามที่สามารถนำมาใช้ผลิตเสียงดนตรี ย่อมเรียกว่า **เครื่องดนตรี** ได้ทั้งสิ้น ผู้ที่ใช้เครื่องดนตรีนั้น เรียกว่านักดนตรี

## ประวัติ

## การจำแนก
เครื่องดนตรีสามารถแบ่งได้ตามหลาย ๆ เกณฑ์ดังนี้
; แบ่งตามวิธีการบรรเลง (ดนตรีไทย)
* ดีด 
* สี
* ตี 
* เป่า

; แบ่งตามวัสดุที่ใช้ในการผลิต
* เครื่องสาย
* เครื่องลมไม้
* เครื่องลมทองเหลือง
* เครื่องเคาะ
** เครื่องตระกูลลิ่ม

## ดูเพิ่ม

* รายชื่อเครื่องดนตรี

หมวดหมู่:เครื่องดนตรี
หมวดหมู่:ของเล่น
ปฏิกิริยาการควบแน่น

**ปฏิกิริยาการควบแน่น** (; มีความหมายว่ากำจัดน้ำออกไป) เป็นปฏิกิริยาเคมีที่ซึ่งสองโมเลกุลหรือกึ่งหนึ่ง (moiety) ทำปฏิกิริยากันและกลายเป็นการเชื่อมต่อแบบพันธะโควาเลนต์ซึ่งกันและกันร่วมกับการสูญเสียโมเลกุลของน้ำ เมทานอล หรือบางตัวของไฮโดรเจนฮาไลด์ เช่น HCl มันอาจถูกพิจารณาว่าเป็นปฏิกิริยาที่ตรงข้ามกับปฏิกิริยาไฮโดรไลซิส (คือการแยกสลายโมเลกุลใหญ่ให้กลายเป็นโมเลกุลเล็กพร้อมทั้งปล่อยน้ำออกมา)

หมวดหมู่:ปฏิกิริยาเคมี
หมวดหมู่:ปฏิกิริยาอินทรีย์เคมี
ไฮโดรเจนคลอไรด์

**ไฮโดรเจนคลอไรด์** () สูตรโมเลกุลว่า  เป็นก๊าซมีพิษ ไม่มีสี มีฤทธิ์กัดกร่อน เมื่อสัมผัสความชื้นจะเกิดควันสีขาว ควันนี้จะประกอบด้วย กรดไฮโดรคลอริกซึ่งจะเกิดขึ้นเมื่อไฮโดรเจนคลอไรด์ละลายในน้ำ ก๊าซไฮโดรเจนคลอไรด์และกรดไฮโดรคลอริกเป็นสารเคมีที่มีความสำคัญในทาง เคมี วิทยาศาสตร์ เทคโนโลยี และ อุตสาหกรรมมาก 

## ดูเพิ่ม
* กรดกระเพาะอาหาร
* คลอไรต์ : เกลืออนินทรีย์ของกรดไฮโดรคลอริก
* ไฮโดรคลอไรด์ : เกลืออินทรีย์ของกรดไฮโดรคอลริก

## อ้างอิง

## แหล่งข้อมูลอื่น

* 
* Thames & Kosmos Chem C2000 Experiment Manual

หมวดหมู่:คลอไรด์
หมวดหมู่:สารประกอบไฮโดรเจน
เขตยานนาวา

**ยานนาวา** เป็นหนึ่งในห้าสิบเขตของกรุงเทพมหานคร สภาพทั่วไปเป็นแหล่งการค้า การบริการ และแหล่งที่อยู่อาศัยหนาแน่นมาก

## ที่ตั้งและอาณาเขต

เขตยานนาวาตั้งอยู่บริเวณทางฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
* **ทิศเหนือ** ติดต่อกับเขตสาทรและเขตคลองเตย มีถนนจันทน์ คลองช่องนนทรี ถนนจันทน์เก่า ถนนนางลิ้นจี่ ถนนเย็นอากาศ ซอยเชื้อเพลิง 4 (ศรีรุ้ง) ขอบทางรถไฟสายแม่น้ำฟากตะวันออก และแนวเส้นตรงที่ต่อจากปลายทางรถไฟสายแม่น้ำไปบรรจบกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันออก** ติดต่อกับอำเภอพระประแดง (จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศใต้** ติดต่อกับอำเภอพระประแดง (จังหวัดสมุทรปราการ) และเขตราษฎร์บูรณะ มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันตก** ติดต่อกับเขตบางคอแหลมและเขตสาทร มีคลองบางมะนาว ถนนรัชดาภิเษก แนวแบ่งเขตการปกครองระหว่างเขตยานนาวากับเขตบางคอแหลม และถนนสาธุประดิษฐ์เป็นเส้นแบ่งเขต

## ประวัติศาสตร์
แต่เดิมบริเวณยานนาวา (รวมสาทรและบางคอแหลม) มีชื่อเรียกว่า "บ้านทะวาย" เนื่องจากมีชาวเมืองทวายอาศัยอยู่จำนวนมาก เมื่อมีการปรับปรุงการปกครองในรัชสมัยพระบาทสมเด็จพระจุลจอมเกล้าเจ้าอยู่หัว บริเวณนี้จึงได้รับการจัดตั้งเป็น **อำเภอบ้านทะวาย** ขึ้นอยู่กับจังหวัดพระประแดง ต่อมาในรัชสมัยพระบาทสมเด็จพระมงกุฎเกล้าเจ้าอยู่หัวได้ย้ายมาขึ้นกับจังหวัดพระนคร ส่วนการเปลี่ยนชื่อเป็นอำเภอยานนาวานั้นเกิดขึ้นเมื่อ พ.ศ. 2482 ในสมัยรัฐบาลจอมพล ป. พิบูลสงคราม ได้มีนโยบายชาตินิยม แต่เนื่องจากชื่อบ้านทะวายมีสำเนียงเป็นภาษาต่างด้าว จึงได้มีการเปลี่ยนชื่ออำเภอนี้เป็น อำเภอยานนาวา ตามชื่อวัดในพื้นที่แทน 

ภายหลังได้มีการรวมจังหวัดธนบุรีและจังหวัดพระนครเป็นนครหลวงกรุงเทพธนบุรีและเปลี่ยนเป็นกรุงเทพมหานคร แบ่งเป็นเขตและแขวงแทนอำเภอและตำบล อำเภอยานนาวาจึงเปลี่ยนฐานะเป็น **เขตยานนาวา** มีพื้นที่การปกครอง 8 แขวง ได้แก่ แขวงยานนาวา แขวงทุ่งวัดดอน แขวงทุ่งมหาเมฆ (ปัจจุบันอยู่ในเขตสาทร) แขวงช่องนนทรี แขวงบางโพงพาง (ปัจจุบันอยู่ในเขตยานนาวา) แขวงบางโคล่ แขวงบางคอแหลม และแขวงวัดพระยาไกร (ปัจจุบันอยู่ในเขตบางคอแหลม)

ต่อมาพื้นที่เขตยานนาวามีความเจริญและมีประชากรหนาแน่นขึ้นมาก พื้นที่บางแห่งอยู่ไกลจากสำนักงานเขต กรุงเทพมหานครจึงจัดตั้งสำนักงานเขตยานนาวา สาขา 1 (แขวงยานนาวา) และสำนักงานเขตยานนาวา สาขา 2 (แขวงบางคอแหลม) ขึ้นดูแลพื้นที่บางส่วนใน พ.ศ. 2532 และได้ยกฐานะเป็นสำนักงานเขตสาทรและสำนักงานเขตบางคอแหลมในปีเดียวกัน ส่วนวัดยานนาวาและแขวงยานนาวาซึ่งเป็นที่มาของชื่อเขตนั้น ปัจจุบันอยู่ในพื้นที่เขตสาทร

## การแบ่งเขตการปกครอง
เขตยานนาวาแบ่งเขตการปกครองย่อยออกเป็น 2 แขวง ได้แก่

## ประชากร

## การขนส่ง
[thumb|[ถนนพระรามที่ 3]]
;ทางสายหลัก
* ถนนพระรามที่ 3 
* ถนนรัชดาภิเษก
* ถนนนราธิวาสราชนครินทร์ 
* ถนนสาธุประดิษฐ์
* ถนนนางลิ้นจี่
* ถนนเย็นอากาศ
* ถนนจันทน์
* ถนนยานนาวา (สาธุประดิษฐ์–พระรามที่ 3)
* ถนนวงแหวนอุตสาหกรรม
* ทางพิเศษเฉลิมมหานคร

;ทางสายรอง
* ถนนจันทน์เก่า
* ถนนเชื้อเพลิง
* ซอยสาธุประดิษฐ์ 58 (ประดู่)

;สะพานข้ามแม่น้ำเจ้าพระยา
* สะพานพระราม 9 เชื่อมเขตยานนาวากับเขตราษฎร์บูรณะ 
* สะพานทศมราชัน เชื่อมเขตยานนาวากับเขตราษฎร์บูรณะ 
* สะพานภูมิพล 1 เชื่อมเขตยานนาวากับอำเภอพระประแดง จังหวัดสมุทรปราการ

## อ้างอิง

## แหล่งข้อมูลอื่น
* เว็บไซต์สำนักงานเขตยานนาวา
* เว็บไซต์กรุงเทพมหานคร: แหล่งท่องเที่ยวในเขตยานนาวา 
* แผนที่เขตยานนาวา
สารละลาย

[thumb|สารละลาย[เกลือแกงในน้ำ]]
ในทางเคมี **สารละลาย** () คือสารผสมที่เป็นเนื้อเดียวกัน ซึ่งมีสสารหนึ่งชนิดหรือมากกว่าเป็นตัวละลาย ละลายอยู่ในสารอีกชนิดหนึ่งซึ่งเป็นตัวทำละลาย ไม่เพียงแต่ของแข็งที่สามารถละลายในของเหลว เหมือนเกลือหรือน้ำตาลที่ละลายในน้ำ (หรือแม้แต่ทองคำที่ละลายในปรอทแล้วเกิดเป็นอะมัลกัม (amalgam)) แต่ก๊าซก็สามารถละลายในของเหลวได้ เช่น คาร์บอนไดออกไซด์หรือออกซิเจนสามารถละลายในน้ำได้

***สารละลายอุดมคติ** (ideal solution) คือการที่ปฏิกิริยาระหว่าง โมเลกุล ของตัวทำละลายกระทำซึ่งกันและกันมีค่าเท่ากับปฏิกิริยาระหว่างตัวทำละลายกับตัวถูกละลาย     แล้วคุณสมบัติของสารละลายในอุดมคติสามารถคำนวณได้โดยผลรวมเชิงเส้น (linear combination) ของคุณสมบัติของส่วนประกอบของตัวมัน

***ตัวทำละลาย** (solvent) ตามความหมายแบบเดิมคือ สารในสารละลายที่มีปริมาณมากกว่าตัวถูกละลาย   ถ้าทั้งตัวถูกละลายและตัวทำละลายมีปริมาณเท่ากัน (เช่น สารละลายมี เอทานอล 50% และ น้ำ 50%) คำจำกัดความเกี่ยวกับตัวทำละลายและตัวถูกละลายจะมีความสำคัญน้อยลง
แต่โดยทั่วไปสารที่มีปริมาณมากกว่าจะถูกกำหนดให้เป็นตัวทำละลาย

สารละลายแบ่งออกเป็นหลายประเภทดังนี้:
ตัวอย่างของสารละลายตัวถูกละลาย
ก๊าซของเหลวของแข็ง
ตัวทำละลายก๊าซออกซิเจน และ ก๊าซอื่นใน ไนโตรเจน (อากาศ) ไอน้ำ ใน อากาศ (ความชื้น) กลิ่น ของของแข็งเป็นผลมาจากโมเลกุลของของแข็งกระจายตัวในอากาศ
ของเหลวคาร์บอนไดออกไซด์ ในน้ำ (น้ำคาร์บอเนต) เอทานอล (แอลกอฮอล์) ในน้ำ; ไฮโดรคาร์บอน หลายชนิดใน (ปิโตรเลียม) ซูโครส (น้ำตาลทราย) ในน้ำ; โซเดียมคลอไรด์ (เกลือแกง) ในน้ำ
ของแข็งไฮโดรคาร์บอน ละลายในโลหะ; แพลทินัม ถูกศึกษาให้เป็นตัวกลางในการเก็บน้ำ ใน ถ่านกัมมันต์(activated charcoal) ; ความชื้นใน ไม้เหล็กกล้า, ดูราลูมิน(duralumin) โลหะอื่น โลหะผสม

## อ้างอิง

*
ถ่านกัมมันต์

thumb|ถ่านกัมมันต์
**ถ่านกัมมันต์** ( หรือ activated charcoal) โดยทั่วไปมันเป็นวัสดุที่ประกอบด้วย  คาร์บอน ที่ได้จาก ถ่าน ถูกระบุว่าเป็นวัสดุที่มีพื้นที่ผิว สูงมาก  โดยเฉพาะอย่างยิ่งความสามารถใน การดูดซับไนโตรเจนมีสูงมาก  เพราะว่ามันมีรูเล็กๆ (microporosity) จำนวนมาก    และสามารถเพิ่มพลังการดูดซับได้อีกโดยใช้สารเคมีปรับสภาพ

## การผลิต
โดยทั่วไปมีกระบวนการผลิตที่แตกต่างกัน 2 วิธีคือ:
# *การกระตุ้นทางเคมี* (Chemical activation):โดยส่วนใหญ่จะใช้ กรด ผสมเข้ากับวัสดุเริ่มต้นเพื่อที่จะ กัดสิ่งสกปรก (Cauterization) ออกจากรูเล็กๆ   วิธีการนี้ยังเป็นที่สงสัยกันอยู่ ตัวอย่างเช่น ว่าอาจจะมีเศษ สังกะสี ตกค้างอยู่ในผลผลิตสุดท้ายได้
# *การกระตุ้นด้วยไอน้ำ* (Steam activation): วัสดุที่ทำจากคาร์บอนจะถูกผสมกับไอน้ำ และหรือ ก๊าซที่อุณหภูมิสูง เพื่อกระตุ้นมัน วัสดุเริ่มต้นสามารถใช้เป็นวัสดุคาร์บอน (carbonic materials) หลายชนิดเช่น กะลามะพร้าว ไม้   ถ่าน

ถ่านกัมมันต์  ทำให้ใช้ได้ใหม่ (regeneration) โดยการใช้ความร้อน

## การใช้ประโยชน์
ถ่านกัมมันต์ ใช้ใน
* การสกัดโลหะ (เช่น ทองคำ)
* ทำน้ำให้บริสุทธ์ (โดยเฉพาะถังเก็บน้ำ(aquarium)ในบ้านเรือน )
* ยา,
* การบำบัดน้ำเสีย(Sewage treatment) 
* สารกรอง ก๊าซ และ หน้ากากกรอง ใช้กรองอากาศ

หมวดหมู่:ยาหลักขององค์การอนามัยโลก
หมวดหมู่:วัสดุศาสตร์
สมบัติทางเคมี

thumb|การเกิดสนิมเหล็ก ถือเป็นการเกิดปฏิกิริยาเคมี เพราะสมบัติทางเคมีของสารเปลี่ยนไป
"**สมบัติทางเคมี**" (**Chemical property**) คือ ลักษณะหรือพฤติกรรมของสารที่สังเกตเห็นได้ในระหว่างการเกิดปฏิกิริยาเคมี เนื่องจากการจัดเรียงอะตอมภายในสารตั้งต้นเปลี่ยนไป ทำให้คุณสมบัติของสารเปลี่ยนไป อีกทั้งยังไม่สามารถเปลี่ยนกลับได้อีกด้วย สิ่งนี้แตกต่างจากคุณสมบัติทางกายภาพอย่างสิ้นเชิง คือ สารที่ได้จะเป็นสารใหม่ เช่น การเผาไหม้ การเกิดสนิม การเกิดตะกอน ในขณะที่คุณสมบัติทางกายภาพโดยสารต้องไม่เปลี่ยนสมบัติทางเคมี เช่น การละลาย หรือการหลอมเหลว การเปลี่ยนสถานะของสาร เป็นต้น

ซึ่งตัวอย่างสมบัติทางเคมี มีดังนี้
* ความเป็นพิษ
* ความว่องไวในการเกิดปฏิกิริยา
* ชนิดของพันธะเคมี
* เลขโคออร์ดิเนชัน
* เลขออกซิเดซัน
* ความไวไฟ
* ความร้อนจากการเผาไหม้
* เอนทาลปีของการเกิดปฏิกิริยา
* ความเสถียรของสารในสภาวะต่าง ๆ
* ความเป็นกรด-เบส
* กัมมันตภาพรังสี

## การใช้คุณสมบัติทางเคมี
คุณสมบัติทางเคมีเป็นที่สนใจอย่างมากของวัสดุศาสตร์ สมบัติเหล่านี้ช่วยให้นักวิทยาศาสตร์จำแนกประเภทตัวอย่าง ระบุวัสดุที่ไม่รู้จัก และทำให้สารบริสุทธิ์ การรู้คุณสมบัติช่วยให้นักเคมีคาดการณ์เกี่ยวกับประเภทของปฏิกิริยาที่คาดหวังได้

## ดูเพิ่ม

* *[[Periodic table]]*: Periodic table group, Ionic
* *People*: Linus Pauling
* *Lists*: List of chemistry topics, List of biochemistry topics
* Physical property



## อ้างอิง